30/06/2015 | Administración LocalMunicipal
Santiago de Compostela
Secretaría Xeral
Decreto Nomeamento Concellarías Delegadas. - Decreto Nomeamento membros da Xunta de Goberno Local e Tenentes de Alcalde. - Decreto corrección erros. - Acordo Xunta de Goberno relativo a delegación de competencias da Xunta de Goberno

Iniciada unha nova lexislatura na Corporación que tomou posesión o día 13.06.2015 e tratando de conseguir unha Administración ao servizo dos veciños/as do Concello e en exercizo da competencia que me outorga o artigo 124 da Lei 7/85, do 2 de abril, Reguladora das bases do réxime local e 31 e seguintes do Regulamento orgánico de goberno e administración do Concello de Santiago de Compostela (B. O. P.6 de marzo de 2012) Primeiro: -Nomear Delegados desta Alcaldía aos/ás concelleiros/as que a seguir se relacionan, coas facultades de dirección e xestión dos servizos que ao final se sinalan: CONCELLARÍA DE ECONOMÍA E FACENDA, con competencias en planificación económica e financeira, xestión tributaria, xestión orzamentaria e política fiscal a dona ISABEL FATIMA REDDAD EL SAYED. Así mesmo, dentro do que indiquen as bases de execución do orzamento, corresponderanlle as seguintes competencias: - Recoñecemento e liquidación de obrigas derivadas de compromisos de gastos legalmente adquiridos. - Ordenación de pagamentos, que inclúe a sinatura nos documentos nos que se formaliza o pago material. - Competencias relativas ao exercizo da responsabilidade patrimonial que corresponden a esta Alcaldía previstas no título X da Lei 30/92, do 26 de novembro, de réxime xurídico das administracións públicas e do procedemento administrativo común, así como no Real decreto 429/93, do 26 de marzo, polo que se aproba o Regulamento dos procedementos das administracións públicas en materia de responsabilidade patrimonial. CONCELLARÍA DE ESPAZOS CIDADÁNS, DEREITO Á VIVENDA E MOBILIDADE, con competencias en urbanismo (planeamento, licenzas e disciplina urbanística, patrimonio), cidade histórica, vivenda, mobilidade, rehabilitación e proxectos e obras, a don JORGE CARLOS DUARTE VÁZQUEZ. Así mesmo deléganse as competencias seguintes: - As outorgadas a esta alcaldía pola lexislación urbanística, así como as competencias relativas ao exercizo da potestade expropiatoria deste Concello e as que na súa representación corresponden a esta alcaldía en procedementos de expropiación forzosa doutras Administracións. - A orde de expedición e visto e prace das certificacións que se xeneren no ámbito da súa Área, así como a sinatura dos actos de trámite que remitan desde esa concellaría e que non estean atribuídas especificamente a outros órganos. CONCELLARÍA DE ACCIÓN CULTURAL, con competencias en Cultura (Auditorio de Galicia, Teatro Principal e Zona C), rede de Centros socioculturais e Festas, a dona HAIPING FERNANDEZ DE CALEYA CANAVIRI. Así como as competencias relativas á concesión de licenza para a entrada en funcionamento das instalacións eventuais, portátiles ou desmontables e en xeral para as pequenas diversións que se dean ao público, como feiras e verbenas, en barracas provisionais ou ao aire libre, cabaliños xiratorios, carruseis, columpios, tiro ao branco e similares. CONCELLARÍA DE MEDIO AMBIENTE E CONVIVENCIA, con competencias en sustentabilidade (residuos sólidos urbanos, auga, enerxía, consumo, cimiterios), convivencia (Policía Local, Bombeiros e Protección Civil, Tráfico, Grúa e ORA), Parques e Xardíns, a don XAN XESÚS DURO FERNÁNDEZ. Deléganselle así mesmo as seguintes competencias: - Sancionadora por infraccións cometidas en materia de Tráfico e Seguridade Vial nas vías urbanas deste Concello. - De outorgamento das autorizacións e licenzas previstas no Real decreto 137/1993, do 29 de xaneiro, polo que se aproba o Regulamento de armas e a competencia sancionadora das infraccións relacionadas coa aplicación da citada norma. - Sancionadora das infraccións cometidas en materia de espectáculos públicos e actividades recreativas previstas na lexislación de seguridade cidadán. - Sancionadora das infraccións cometidas en materia de prevención de consumo de bebidas alcohólicas previstas na correspondente lexislación. CONCELLARÍA DE POLÍTICAS SOCIAIS, DIVERSIDADE E SAÚDE, con competencias en políticas sociais, diversidade, economía social, maiores, saúde, UMAD, UAMI e cooperación, a dona INMACULADA ROSARIO BATUECAS EL YOUSOUFI. CONCELLARÍA DE EDUCACIÓN E CIDADANÍA, con competencias en Educación, Cidadanía e Dereitos Humanos, a don MARIO FABIAN CARDEIRO PERDOMO. CONCELLARÍA DE IGUALDADE, DESENVOLVEMENTO ECONÓMICO E TURISMO, con competencias en Igualdade, Promoción Económica, Emprego, Mercados, Comercio e Turismo, a dona TERESA MAGDALENA CIANCI AYUCAR. CONCELLARÍA DE MEDIO RURAL E EQUILIBRIO TERRITORIAL, con competencias en Medio Rural e Brigada de Vías e Obras, a don MANUEL SILVERIO SAN LAZARO ARTAECHEVARRIA. CONCELLARÍA DE MOCIDADE, DEPORTE E BENESTAR ANIMAL, con competencias en Xuventude, Deporte e as competencias que poidan corresponder a esta alcaldía na Fundación Refuxio de Animais, a dona ANJANA DIAZ DE TUESTA DUCK. Segundo: -A delegación da Alcaldía inclúe, de acordo co previsto no artigo 124 da Lei 7/85, do 2 de abril, reguladora das bases de réxime local, as seguintes competencias: · Dirixir, inspeccionar e impulsar os servizos ou concellarías respectivas. · Autorizar as actuacións e os gastos e pagamentos correspondentes dentro dos límites que estableza a Xunta de Goberno Local e as Bases de Execución do Orzamento. · Organizar o funcionamento ordinario dos departamentos en aras a conseguir a optimización dos recursos materiais e humanos de acordo co establecido na relación de postos de traballo e na normativa aplicable. · Propoñer a definición dos procesos de selección e dotación de persoal incluído no ámbito de responsabilidade da concellaría. · Dirixir os actos ordinarios de trámite administrativo, ordenar a tramitación de expedientes e formular as propostas que corresponda resolver a calquera dos órganos do goberno municipais. · Cada concelleiro/a terá delegación de sinatura para as competencias recollidas nos epígrafes anteriores, debendo dar conta á primeira Xunta de Goberno que se celebre de todas as resolucións asinadas polos/as concelleiros/as, así como para os acordos e convenios que correspondan á súa área con outras instancias ou entidades, logo da aprobación pola Xunta de Goberno Local cando non estea incluído nas súas competencias. · No referente á sinatura dos actos derivados de competencias non delegadas nos/as concelleiros/as será efectuada polo Alcalde, titular ou accidental, polo/a Concelleiro de Espazos Cidadáns, dereito á vivenda e mobilidade ás relativas á concellaría sinalada, pola Concelleira de Economía e Facenda, ás relativas á citada concellaría, e con carácter xeral polos tenentes de alcalde. Aos tenentes de alcalde delégaselles a sinatura do visto e prace nas certificacións expedidas agás as delegacións que poidan corresponder nesta materia a outra concellaría. · A celebración de vodas. · Delegar nos/as concelleiros/as das respectivas concellarías as facultades de representación desta alcaldía para a petición, tramitación e aceptación das subvencións convocadas por persoas xurídicas públicas ou privadas. Esta delegación non afecta ás competencias que nesta materia poidan estar atribuídas á Xunta de Goberno Local ou a outros órganos municipais. · Delégase así mesmo a competencia da potestade sancionadora que poida corresponder a esta alcaldía nos concelleiros/as dentro do ámbito material das súas competencias. A delegación de competencias comprenderá a facultade de resolver os recursos de reposición contra os actos ditados polo órgano delegado. As competencias non delegadas serán exercidas por esta alcaldía, indicándose a título simplificativo Réxime Interno (Persoal, contratación, arquivo, innovación e informática), Lingua, Participación e relacións veciñais, Relacións institucionais e Portavocía da Xunta de Goberno. Terceiro: -Desta resolución, que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro).” En base ás competencias que me outorga o artigo 126.2 da Lei 7/85, de 2 de abril, reguladora das bases do Réxime Local e o artigo 40 do Regulamento Orgánico de Goberno e Administración do Concello de Santiago de Compostela Primeiro: -Nomear membros da Xunta de Goberno ós/as seguintes concelleiros/as: Segundo: -En base ás competencias que me outorga o artigo 125 da Lei 7/85, de 2 de abril, reguladora das bases do Réxime Local e o artigo 50 do Regulamento Orgánico de Goberno e Administración do Concello de Santiago de Compostela, Nomear primeira tenente de alcalde a DONA ISABEL FATIMA REDDAD EL SAYED. Nomear segundo tenente de alcalde a DON GEOFFREY RODRIGUEZ PEÑA SANCHEZ DE CUETO. Nomear terceira tenente de alcalde a DONA HAIPING FERNANDEZ DE CALEYA CANAVIRI. Os Tenentes de Alcalde asumirán as funcións do Alcalde, por delegación expresa, nos supostos de ausencia, enfermidade ou impedimento legal. No caso de ausencia por máis de vinte e catro horas e sen haber delegado, ou ante a imposibilidade de outorgala por causa imprevista, o Tenente de Alcalde correspondente substituirá ao Alcalde na totalidade das súas funcións, dando conta diso ao resto da Corporación. O Tenente de Alcalde substituirá automáticamente ao Alcalde na Presidencia si durante a celebración dunha sesión debese absterse de intervir nalgún punto concreto da mesma, segundo o previsto no artigo 76 da Lei 7/1985, de 2 de abril, Reguladora das Bases do Réxime Local. [Por concorrer algunha das causas recollidas na Lexislación de procedemento administrativo e de contratos das Administracións Públicas]. Terceiro: -Desta resolución que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro”. “Detectándose erro no decreto desta alcaldía de data 16 de xuño de 2015 relativo ao nomeamento de concellerías delegadas, procédese a corrección do mesmo, no senso de que no apartado segundo onde dí: · Autorizar as actuacións e os gastos e pagamentos correspondentes dentro dos límites que estableza a Xunta de Goberno Local e as Bases de Execución do Orzamento. Debe dicir: · Autorizar as actuacións correspondentes dentro dos límites que estableza a Xunta de Goberno Local e as Bases de Execución do Orzamento.” A Xunta de Goberno da Cidade de Santiago de Compostela acorda aprobar a proposta da alcaldía de data 16 de xuño de 2015 relativa á delegación de competencias, que é do seguinte teor literal: “Ao abeiro do disposto no artigo 127.2 da Lei 7/85 de 2 de abril, Reguladora das bases de réxime local, propoño a Xunta de Goberno da cidade de Santiago de Compostela: DELEGAR as seguintes competencias nos concelleiros/as que se relacionan: 1.- A competencia de autorizar e dispoñer gastos, no marco das Bases de Execución do Orzamento, corresponderán ao Concelleira Delegada de Facenda, previa proposta vinculante dos seguintes concelleiros nas materias propias da súa delegación: - DELEGADA DE ECONOMÍA E FACENDA. - DELEGADO DE ESPAZOS CIDADÁNS, DEREITO Á VIVENDA E MOBILIDADE. - DELEGADA DE ACCIÓN CULTURAL. - DELEGADO DE MEDIO AMBIENTE E CONVIVENCIA. - DELEGADA DE POLÍTICAS SOCIAIS, DIVERSIDADE E SAÚDE. - DELEGADO DE EDUCACIÓN E CIDADANÍA. - DELEGADA DE IGUALDADE, DESENVOLVEMENTO ECONÓMICO E TURISMO. - DELEGADO DE MEDIO RURAL E EQUILIBRIO TERRITORIAL. - DELEGADA DE MOCIDADE, DEPORTE E BENESTAR ANIMAL.2.- A competencia sinalada no artigo 127.1. e) da Lei 7/85, de 2 de abril, Reguladora das bases de réxime local, no concelleiro delegado de Espazos Cidadáns, Dereito á Vivenda e Mobilidade, coa excepción do outorgamento das licenzas de obras maiores. - A competencia sinalada na Disposición Adicional Segunda do Real Decreto Lexislativo 3/2011, de 14 de novembro, polo que se aproba o Texto refundido da Lei de contratos do sector publico, no que respecta a concesións e autorizacións para o aproveitamento especial dos bens de dominio público así como o seu uso privativo, cando a ocupación se efectúe unicamente con instalacións desmontables ou bens mobles e cunha duración ou uso non superior a un ano, nos concelleiros delegados de Espazos Cidadáns, Dereito á Vivenda e Mobilidade e de Medio Ambiente e Convivencia, nas materias correspondentes as súas respectivas áreas de actividade e responsabilidade. Así mesmo, no concelleiro delegado de Espazos Cidadáns, Dereito á Vivenda e Mobilidade: - A competencia sancionadora en materia de infraccións que se cometan contra a Ordenanza reguladora das terrazas e quioscos de hostalería. - A competencia sancionadora en materia de infraccións que se cometan contra a Ordenanza reguladora da publicidade e rotulación. - De acordo co artigo 127.1. l) a competencia sancionadora en materia de infraccións da normativa de protección contra o ruído e contra a contaminación acústica, así como as infraccións que se cometan contra a Ordenanza xeral municipal, reguladora da emisión e recepción de ruídos, vibracións e condicións dos locais ou normativa que a complemente ou substitúa. - A competencia no que respecta ás autorizacións e cesión de uso de bens municipais outorgadas en precario nas materias correspondentes a súa respectiva área de actividade e responsabilidade, así como a competencia para formular solicitudes de cesións de bens a favor do Concello.3.- A competencia na concesión de licenzas e autorizacións en materia do cemiterio municipal de Boisaca, no concelleiro delegado de Medio Ambiente e Convivencia.4.- A competencia no outorgamento de licenzas para a tenza de animais potencialmente perigosos, no concelleiro delegado de Mocidade, Deportes e Benestar animal.5.- Na concelleira delegada de Economía e Facenda, a competencia sinalada na letra g) do artigo 127.1 da Lei 7/85, de 2 de abril, Reguladora das bases de réxime local, no relativo ao desenvolvemento da xestión económica, incluíndose entre outras as que se indican de seguido: - O recoñecemento dos dereitos xenerados no desenvolvemento da xestión económica. - A xestión dos ingresos municipais que inclúe: a) Aprobación de liquidacións e recibos, tanto de ingresos públicos como de dereito privado. b) A súa anulación. c) A resolución dos recursos que se presenten contra os mesmos. d) A concesión de aprazamentos e fraccionamentos. e) A resolución das peticións de suspensión dos procedementos de cobro. f) A aprobación das devolucións de ingresos indebidos. g) Os restantes actos en materia de xestión, liquidación, inspección e recadación municipal que non sexan competencia doutros órganos. - A cancelación de Avais e Fianzas, dentro do ámbito da súa competencia. E, así mesmo, nesta concellaría de Economía e Facenda deléganse as seguintes competencias: - Nomeamento de persoal funcionario e laboral e o seu cese. - A aprobación das bases de convocatoria de selección e provisión de postos de traballo do persoal funcionario e laboral. - A declaración das situacións administrativas do persoal funcionario e laboral. - As competencias relativas á xestión de persoal que se conteñen nas letras g) e h) do artigo 127.1 da Lei 7/85, de 2 de abril, Reguladora das bases de réxime local, con excepción de: - A aprobación da relación de postos de traballo, das retribucións do Persoal, da Oferta de Emprego Público, da determinación do número e do réxime do Persoal eventual e da separación do servizo dos funcionarios. - A aprobación da realización de horas extraordinarias estruturais e as gratificacións por servizos extraordinarios efectuados fóra da xornada de traballo. - A distribución individualizada do complemento de produtividade.6.- No concelleiro delegado de Medio Ambiente e Convivencia, a concesión de licenzas e autorizacións relativas a transporte público, dentro da xestión ordinaria do departamento, no seu ámbito de competencia.7.- Delégase a competencia da potestade sancionadora que poida corresponder á Xunta de Goberno Local nos concelleiros/as dentro do ámbito material das súas competencias.8.- Delégase tamén no concelleiro delegado de Medio Ambiente e Convivencia as resolucións sobre propostas de representación e defensa xurídica emanados da Asesoría Xurídica. A delegación de competencias comprenderá as facultades de resolver os recursos de reposición contra os actos ditados polo órgano delegado. Todas estas delegacións enténdense efectuadas, salvo que por lexislación específica as competencias delegadas estean atribuídas a outro órgano municipal. Nas notificacións das resolucións que diten os respectivos concelleiros delegados, farase constar esta circunstancia, de conformidade co que dispón o artigo 13.4 da Lei 30/92 de réxime xurídico das administracións públicas e do procedemento administrativo común (LRXAP e PAC). Esta delegación terá efectos dende a data de adopción do acordo correspondente.” Santiago de Compostela, 19 de xuño 2015. O ALCALDE-PRESIDENTE ASDO/MARTIÑO NORIEGA SÁNCHEZ